Νέα Φώκαια Χαλκιδικής

Η Νέα Φώκαια είναι μεγάλος οικισμός και έδρα της ομώνυμης Δημοτικής Κοινότητας στο Δήμο Κασσάνδρας του νομού Χαλκιδικής. Αριθμεί 2.045 κατοίκους το 2021 και απέχει από τη Θεσσαλονίκη 80 χιλιόμετρα. Ιδρύθηκε μετά τη Μικρασιατική Καταστροφή από Μικρασιάτες που προέρχονταν από τη Φώκαια των μικρασιατικών παραλίων.  Οι κάτοικοι ασχολούνται με τις τουριστικές επιχειρήσεις και με την αλιεία. Παράγονται επίσης κηπευτικά και μέλι. Η Νέα Φώκαια πανηγυρίζει στις 29 Ιουνίου, ημέρα μνήμης των Αποστόλων Πέτρου και Παύλου. Ανάμεσα στα άλλα υπάρχουν 2 νηπιαγωγεία, 1 Δημοτικό Σχολείο, γυμνάσιο, αστυνομικός σταθμός, και αγροτικό ιατρείο. Το καλοκαίρι αποτελεί τουριστικό προορισμόNea Fokea, Halkidiki, Sithonia, Greece. Για τον σκοπό αυτό υπάρχει τουριστική υποδομή με ξενοδοχεία, ταβέρνες και παραδοσιακά καφενεία.

 Δημοτική Κοινότητα Νέας Φωκαίας 
Η Δημοτική Κοινότητα Νέας Φώκαιας έχει 2.179 κατοίκους, με βάση την απογραφή του πληθυσμού του 2021.

 η Νέα Φώκαια [ 2.045 ], έδρα.
 ο Πύργος της Σάνης [ 11 ], που σώζεται κι αυτός και χρονολογείται από το 1543. Βρίσκεται στη Σάνη και κτίστηκε με σκοπό να προστατεύει το μετόχι της Ιεράς Μονής Σταυρονικήτα. Η Σάνη περιλαμβάνει και τουριστικό συγκρότημα. Διαθέτει μαρίνα για 120 σκάφη, που προσφέρει πλήρεις υπηρεσίες ανεφοδιασμού και διαμονής στα σκάφη αναψυχής.
 οι Φυλακές Καρακάλλου [ 5 ]
 οι Φυλακές Κασσάνδρας [ 118 ], πρόκειται για αγροτικές φυλακές των οποίων είναι γνωστή η παραγωγή τυροκομικών προϊόντων.

 Ιστορικά στοιχεία 
μικρογραφία|356x356εσ|Πύργος Νέας Φώκαιας (15ος αιώνας μ.Χ.) και το «Παλιό σχολείο», Νέα Φώκαια Χαλκιδικής
Στα υψώματα δυτικά της Νέας Φώκαιας έχει εντοπιστεί, με βάση την επιφανειακή κεραμική, η θέση ρωμαϊκού οικισμού, ο οποίος ταυτίζεται πιθανώς  με το αρχαίο πόλισμα Κλίται (Clitae).  Δημήτρης Κ. Σαμσάρης, Η ρωμαϊκή αποικία της Κασσάνδρειας (Colonia Iulia Augusta Cassandrensis), Δωδώνη 16(1987), τεύχ. 1, σ. 386-387. Το χωριό αποτελεί προσφυγικό οικισμό, ο οποίος χτίστηκε στη θέση παλιών αγιορείτικων μετοχιών. Αυτοί που ίδρυσαν τον οικισμό κατάγονταν από τη Φώκαια της Μικράς Ασίας, πόλη κοντά στη Σμύρνη, εξ ου και το σημερινό όνομα. Μετά την καταστροφή της Σμύρνης το 1922 το κράτος παραχώρησε(για την ακρίβεια πούλησε στους πρόσφυγες μέσω της Ε.Α.Π, και τα δάνεια που τους είχαν χορηγηθεί  είχαν ρήτρα χρυσής λύρας Αγγλίας)   την περιοχή που αποτελείτο από μονές στους πρόσφυγες.Ο τόπος κατοικούνταν από την προϊστορική περίοδο.  Στην παραλία του χωριού σώζεται πύργος του 15ου αιώνα. Πιθανολογείται ότι κτίστηκε το 1407. Ο ρόλος του πύργου αυτού ήταν ότι χρησίμευε στην προστασία του μετοχιού της Μονής Αγίου Παύλου. Ως το 1930 σώζονταν και τα υπόλοιπα κτίσματα του Μετοχιού. Το Αγίασμα του Αγίου Παύλου είναι ένας υπόσκαφος θάλαμος, πιθανώς αρχαίος τάφος και μετέπειτα βυζαντινό ξωκλήσι. Σύμφωνα με την παράδοση, εκεί βάφτιζε κρυφά χριστιανούς ο Απόστολος Παύλος, όταν βρισκόταν στη Χαλκιδική.

 Πρόεδροι της Κοινότητας 
Η κοινότητα ιδρύθηκε στις 4 Ιουλίου 1925 με την απόσπαση του οικισμού Νέα Φώκαια από την κοινότητα Αθύτου και τον ορισμό του ως έδρα της κοινότητας. Καταργήθηκε το 1997 και προσαρτήθηκε στο δήμο Κασσάνδρας.Κ. Νέας Φώκαιας (Χαλκιδικής) -ΔΙΟΙΚΗΤΙΚΕΣ ΜΕΤΑΒΟΛΕΣ ΔΗΜΩΝ ΚΑΙ ΚΟΙΝΟΤΗΤΩΝ - ΕΕΤΑΑ, ανακτήθηκε στις 26 Νοεμβρίου 2020.

Πρόεδροι μετά το 1982 διετέλεσαν οιΚ. Νέας Φώκαιας (Χαλκιδικής) -Δημοτικές εκλογές - ΕΕΤΑΑ, ανακτήθηκε στις 26 Νοεμβρίου 2020.:
1983-1986 Δημήτριος Γκυντίλας
1987-1990 Γεώργιος Κώστογλου
1991-1998 Θωμάς Καραδήμος

 Παραπομπές 

 Εξωτερικοί σύνδεσμοι 
 Πληροφορίες για τη Νέα Φώκαια.
 Η ιστοσελίδα της Νέας Φωκαίας.

 Πηγές 
Ταξιδιωτικός Οδηγός, Κεντρική-Δυτική Μακεδονία, εκδ. Explorer, 2003.

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Κασσάνδρας